Mark Kingwell : Happiness, Upgrade Anxiety, and the Post-Human Condition
Channel: pmilat
Date: 2016-06-22

** MaMa, Zagreb / 13.05.2016. **

Kingwell ovdje preispituje četiri tradicionalne ideje čovjekovog ispunjenja i što se s njima događa u suvremenim uvjetima tehnološkog razvoja i novonastajuće logike postljudskog. Možemo li i dalje biti sretni kad više nitko ne zna što znači biti čovjek? Odgovor na ovo filozofsko pitanje dobiva novu važnost u situaciji u kojoj naši životi postaju ovisni te se stapaju s operativnim sustavima i aplikacijama koje smo stvorili.

Mark Kingwell je poznati kanadski filozof, pisac, kritičar i profesor na Sveučilištu u Torontu. Kingwell se obraća širokoj publici – od čitatelja akademskih časopisa do čitatelja dnevnih novina, popularnih magazina i televizijskih gledatelja što ga je učinilo jednim od najpopularnijih kanadskih komentatora cijelog niza različitih društvenih fenomena. Stalna tema Kingwellovih knjiga, a dosad ih je objavio šesnaest, je aktivna građanska i politička participacija, a bavio se i društvenom pravdom (“A Civil Tongue”, 1995) i srećom (“Better Living: In Pursuit of Happiness from Plato to Prozac”, 1998), popularnom kulturom, suvremenim društvom i politikom (“Marginalia”, 1999; “Practical Judgements: Essays in Culture, Politics, and Interpretation”, 2002; “Nothing for Granted: Tales of War, Philosophy and Why the Right Was Mostly Wrong”, 2005), potencijalom globalnog građanstva i gradom.

---------------

Program Piščev dnevnik provodi se u sklopu suradničkog projekta Prošireni estetički odgoj (Aesthetic Education Expanded) kojeg vodi Multimedijalni institut iz Zagreba, a partneri su Berliner Gazette, Kontrapunkt iz Skopja, kuda.org iz Novog Sada i Kulturtreger iz Zagreba. Cjelokupan projekt financira se podrškom programa Kreativna Europa Europske unije, kao i podrškom Ministarstva kulture Republike Hrvatske, Ureda za udruge Vlade RH i Grada Zagreba.

http://mi2.hr/2016/04/piscev-dnevnik-albahari-lovas-kingwell-quaghebeur/